Rudolf I od Clermont-en-Beauvaisisa
Rudolf I (francuski: Raoul Ier; prije 1140 — ubijen 15. oktobra 1191), poznat i kao Rudolf Crveni (francuski: Raoul le Roux), bio je francuski plemić, grof Clermont-en-Beauvaisisa te sljedbenik kralja Filipa II Francuskog, kojeg je pratio tokom Trećeg krstaškog rata. Njegov otac je bio grof Renaud II od Clermonta, sin lorda Huga I. Rudolfova majka je bila druga supruga njegovog oca, gospa Klemencija od Bara, a polusestra grofica Flandrije Margareta. Prije 1162. god., Rudolf je oženio Alisu od Breteuila, čiji roditelji su bili lord Valeran III od Breteuil-en-Beauvaisisa i njegova supruga, gospa Holdeburga od Ailly-sur-Noyea i Tartignyja. Rudolfovo i Alisino najstarije dijete bila je grofica vladarica Katarina od Clermonta, očeva nasljednica. Rudolf i njegova žena imali su i kćeri Aelis i Matildu, kao i sina Filipa, koji je umro prije oca.